संचार एवं सूचना प्रौद्योगिकी मंत्रालय एनडीसीपी2018 के प्रमुख उद्देश्य सबके लिए ब्रॉडबैंड और 40 लाख नौकरियों का सृजन संचार राज्य मंत्री (स्वतंत्र प्रभार) श्री मनोज सिन्हा ने कहा राष्ट्रीय डिजिटल संचार नीति (एनडीसीपी) 2018 सुदृढ़ प्रतिस्पर्धी और टिकाऊ डिजिटल संचार क्षेत्र को विकसित और प्रोत्साहित कर प्रधानमंत्री श्री नरेन्द्र मोदी के नेतृत्व वाली हमारी सरकार के डिजिटल इंडिया स्वप्न को साकार करने की दिशा में उत्प्रेरक का कार्य करेगी। श्री सिन्हा ने आज नई दिल्ली में दूरसंचार विभाग द्वारा राज्यों और संघशासित प्रदेशों के प्रतिनिधित्व से आयोजित संगोष्ठी के उद्घाटन के अवसर पर संवाददाताओं से यह बात कही।